Diari Oficial de la Generalitat Valenciana


Sumari del DOGV 9282, del 21-02-2022 (2022/843)

RESOLUCIÓ de 31 de gener de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada d'Ángeles Sanchis y López de Arce a favor de la Generalitat. ABI 191/2018.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9282

Data del DOGV
:   21-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/843


Data del document
:   31-01-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 31 de gener de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada d'Ángeles Sanchis y López de Arce a favor de la Generalitat. ABI 191/2018. [2022/843]  
Núm. d'expedient: ABI 191/2018.  
Causant: Ángeles Sanchis y López de Arce. DNI: \*\*\*\*132\*\*.  
Lloc i data de la defunció: Alacant, 14 de gener de 2000.  
Últim domicili: Alacant.  
  
Antecedents de fet  
Mitjançant un escrit de Pablo Olmos Núñez es va traslladar a aquesta conselleria la documentació relativa a l'herència jacent d'Ángeles Sanchis y López de Arce, amb DNI: \*\*\*013\*\*, morta el dia 14 de gener de 2000.  
En la documentació esmentada es constata que la causant va morir en estat de vídua i que no va atorgar testament.  
Amb data 17 d'abril de 2018, es va dictar una resolució del director general del Sector Públic, Model Econòmic i Patrimoni per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
De les actuacions dutes a terme per aquesta direcció general s'acredita que va estar sempre empadronada a Alacant.  
Com que no hi consta, en principi, l'existència de persones amb dret a heretar, amb data 31 de maig de 2018, es va dictar la Resolució de la Direcció General del Sector Públic, Model Econòmic i Patrimoni de terminació d'investigació prèvia i incoació de l'expedient de declaració administrativa d'hereus abintestat de la causant, publicada en el DOGV de 18 de juliol de 2018 i exposada al tauler d'edictes de l'Ajuntament d'Alacant del 19 de juliol al 20 d'agost de 2018.  
  
Entre la documentació aportada pel denunciant consta una nota simple en la qual la causant figura com a titular junt amb el seu marit de la finca núm. 2078 d'El Escorial. No obstant això, de la investigació duta a terme per aquesta direcció general, sol·licitada la certificació registral de l'esmentada finca, amb data 21 de gener de 2022, consta inscrita a nom d'altres titulars, adquirida per títol de compravenda.  
Ángeles Sanchís y López de Arce, consultat l'Índex Central de Registradors de la Propietat, no tenia titularitats vigents en tot el territori nacional, i consta, igualment, una certificació cadastral negativa.  
  
No havent-se localitzat més béns de l'herència, és procedent l'arxivament de l'expedient.  
  
Fonaments de dret  
A l'empara del que s'estableix en el Codi Civil, art. 71 de l'Estatut d'Autonomia de la Comunitat Valenciana, en l'art. 43.3 de la Llei 14/2003, de 10 d'abril, de patrimoni de la Generalitat Valenciana, la disposició transitòria única i l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
  
Primer  
Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, per no haver-se localitzat béns de l'herència; no és necessari un informe previ de l'Advocacia General de la Generalitat, d'acord amb un informe d'aquesta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra aquesta resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 31 de gener de 2022.- La directora general del Sector Públic i Patrimoni: Isabel Castelló García.